_:n69dcbdbd2e9d45d3974a78a57552d1a7xb0
<http://schema.org/articleBody>
"Хасковският окръжен съд не уважи искането на прокуратурата за \"задържане под стража\" на 47-годишния Митьо Димитров от Стара Загора, арестуван на 11 септември на ГКПП \"Капитан Андреево\" с близо 125 кг. злато за 10.6 млн. лв.\r\n\r\nСпоред държавното обвинение може да се направи обоснованото предположение, че той е извършител на контрабандата, предвид и неговите самопризнания. Отделно има реална опасност да се укрие заради тежкото наказание, което го грози - от 5 до 15 г. и глоба от 50 000 до 200 000 лева, както и честите му задгранични пътувания.\r\n\r\nHaskovo.info припомня, че рекордното количество злато за последните над 40 г. беше открито от митничарите в продължение на 13-часова щателна проверка на колата на обвиняемия.\r\n\r\nКюлчетата и останалите златни предмети са били скрити в специално изградени тайници на трудно достъпни места. Каналът от Западна Европа през България за Турция е наблюдаван няколко месеца.\r\n\r\nЗлатото е отивало до Южната ни съседка, където е обработвано и се е връщало под формата на бижута в Европа.\r\n\r\nЗащитникът на Димитров поиска по-леките мерки \"парична гаранция\" или \"домашен арест\" предвид чистото му съдебно минало и съдействието на разследващите. Той се грижи и за 16-годишното си дете.\r\n\r\nДимитров заяви пред съда, че съжалява за стореното, като се съгласил да извърши тази \"услуга\" заради финансови проблеми. Мъжът е безработен от месец май, като дотогава се е занимавал с търговия на ядки. Средствата от трудовата борса не му стигали и той често пътувал до Турция, откъдето купувал стоки, например перилни препарати, които продавал в България.\r\n\r\n\"Искам хората, които постъпиха зле с мен да получат наказание\", каза още Димитров. Той заяви, че си е намерил работа и иска да излезе от ареста, за да работи и издържа семейството. Кумата му откривала пицария в София, а кумът му работил в Министерството на икономиката. Митю обеща да не се укрива и да не напуска пределите на страната.\r\n\r\nСъдът прие, че в случая авторството на деянието е изяснено. Няма опасност от извършване на престъпление, което се извежда най-вече от липсата на криминални регистрации и чистото му съдебно минало.\r\n\r\n Опасността от укриване пък не е толкова голяма, посочиха от съда, като му наложиха \"домашен арест\", който да изтърпи на постоянния си адрес в Стара Загора. Определението подлежи на обжалване и протест пред Апелативен съд - Пловдив.\r\n\r\n\r\n\r\nhttps://haskovo.info/222551/13-%d1%87%d0%b0%d1%81%d0%b0-%d1%81%d0%b0-%d0%b2%d0%b0%d0%b4%d0%b8%d0%bb%d0%b8-125-%d1%82%d0%b5-%d0%ba%d0%b3-%d0%b7%d0%bb%d0%b0%d1%82%d0%be-%d0%be%d1%82-%d0%ba%d0%be%d0%bb%d0%b0%d1%82%d0%b0-%d0%bd/"
<http://cdn.haskovo.info/222576/%D0%BF%D1%83%D1%81%D0%BD%D0%B0%D1%85%D0%B0-%D0%BF%D0%BE%D0%B4-%D0%B4%D0%BE%D0%BC%D0%B0%D1%88%D0%B5%D0%BD-%D0%B0%D1%80%D0%B5%D1%81%D1%82-%D0%B7%D0%B0%D0%B4%D1%8A%D1%80%D0%B6%D0%B0%D0%BD%D0%B8%D1%8F/>